Jysk

Η Jysk A/S (περισσότερο γνωστή ως JYSK, προφέρεται Γιουσκ και έχει υποκαταστήματα σε πολλές χώρες, τα οποία λειτουργούν με ποικίλα ονόματα) είναι μια πολυεθνική αλυσίδα καταστημάτων από τη Δανία, που πουλάει είδη για το σπίτι όπως στρώματα, έπιπλα και είδη διακόσμησης εσωτερικού και εξωτερικού χώρου. Πρόκειται για τη μεγαλύτερη δανέζικη αλυσίδα πολυκαταστημάτων, η οποία λειτουργεί σε διεθνές επίπεδο. Συνολικά, η εταιρεία διαθέτει 2.586 καταστήματα σε 50 χώρες και απασχολεί πάνω από 22.000 εργαζομένους. Τα Χριστούγεννα του 2016, τα κέρδη της εταιρείας ανέρχονταν σε 3.36 δις ευρώ. Το Jysk (που σημαίνει "Γιουτλάνδη") ιδρύθηκε από τον Λαρς Λάρσεν, ο οποίος άνοιξε το πρώτο κατάστημα στο Σιλκεμπούργκβεϊ, στη δανέζικη πόλη Ώρχους το 1979. Η σημερινή αλυσίδα καταστημάτων έχει ακόμα ως ιδιοκτήτη της τον Λαρς Λάρσεν, ο οποίος είναι ένας από τους πλουσιότερους ανθρώπους στη Δανία, παρόλο που σε μερικές χώρες το πολυκατάστημα αυτό λειτουργεί μέσω δικαιόχρησης. Στο λογότυπο απεικονίζεται μια πάπια.

 Ακολουθεί μια σύντομη ιστορία των πολυκαταστημάτων Jysk. 1979: Στις 2 Απριλίου, το πρώτο διεθνώς πολυκατάστημα Jysk Sengetøjslager ανοίγει στην πόλη Ώρχους της Δανίας, όπου λειτουργεί μέχρι και σήμερα. 1984: Το Jysk Sengetøjslager ανοίγει το πρώτο του κατάστημα έξω από τα σύνορα της Δανίας - πρόκειται για το Dänisches Bettenlager στη Γερμανία. 1984: Το Jysk Franchise ανοίγει το πρώτο του κατάστημα στο Greenland. 1986: Το Jysk Franchise ανοίγει το πρώτο του κατάστημα στα Νησιά Φαρόε. 1987: Το Jysk επεκτείνεται στην Ισλανδία και ανοίγει ένα κατάστημα στην πόλη Κόπαβογκουρ. 1998: Η εταιρεία γιορτάζει τη λειτουργία του 500ού καταστήματος. 2001: Τα καταστήματα στη Δανία, τη Σουηδία και τη Φινλανδία αλλάζουν την επωνυμία τους και από Jysk Sengetøjslager, Jysk Bäddlager και Jysk Vuodevarasto γίνονται Jysk. 2008: Η Jysk Nordic ανοίγει το μεγαλύτερο πολυκατάστημα της βόρειας Ευρώπης στην πόλη Ούλντουμ στη μέση Γιουτλάνδη. Το πολυκατάστημα αυτό εκτείνεται σήμερα σε μια έκταση 64,000 τμ. 2008: Το Jysk ανοίγει τα πρώτα καταστήματά του στο Ηνωμένο Βασίλειο. Τα καταστήματα στο Μάνσφιλντ και στο Λίνκολν άνοιξαν τον Απρίλιο ενώ αυτά στο Μπλάκμπερν και στην Υόρκη άνοιξαν το καλοκαίρι. 2010: Το Jysk έλαβε βασιλικό ένταλμα για να προμηθεύει με οικιακό εξοπλισμό τη βασιλική οικογένεια της Δανίας. 2010: Το περιοδικό του καταστήματος Jysk GO JYSK κερδίζει αρκετά βραβεία, μεταξύ των οποίων του Καλύτερου Περιοδικού 2010 στη Δανία και του δεύτερου Καλύτερου Περιοδικού στην Ευρώπη. 2011: Το Jysk ξεκινά τη λειτουργία του τηλεοπτικού του καναλιού στο www.jysk.tv. 2013: Το Jysk ανοίγει το πρώτο του κατάστημα στο Γερεβάν, την πρωτεύουσα της Αρμενίας. Πρόκειται για το πρώτο κατάστημα Jysk στην περιοχή του Καυκάσου. 2014-15: Το Jysk ανοίγει ένα κατάστημα στο Mall Taman Anggrek και στο Pejaten Village στην Τζακάρτα της Ινδονησίας. Το Jysk συνεχίζει να επεκτείνεται στην Ινδονησία καθώς η εταιρεία ανοίγει τέσσερα νέα καταστήματα στις πόλεις Margo City Depok, Kuningan City και Pluit Village της Τζακάρτα καθώς και στο Aeon Mall BSD City στην Τανγκεράνγκ. 2016: Το Jysk ανοίγει τα πρώτα του καταστήματα στη Σιγκαπούρη στο Τιόνγκ Μπαχρού Πλάζα. 2016: Το Jysk ανοίγει δυο καταστήματα στη Λευκορωσία. 2017: Το Jysk ανοίγει το τρίτο κατάστημα στο Μινσκ και το πρώτο κατάστημα στο Μπρεστ. 2017: Το Jysk ανοίγει το πρώτο κατάστημα στο Κουβέιτ. 2018: Το Jysk ανοίγει το πρώτο κατάστημα στο Ντουμπάι. 2019 : Το Jysk ανοίγει το πρώτο κατάστημα στην Κέρκυρα και το 26ο στην Ελλάδα. Επίσημη ιστοσελίδα Επίσημη ιστοσελίδα για ευκαιρίες καριέρας